ddrg/super_eurlex huggingface dataset:
KIRJALLINEN KYSYMYS E-2041/01 esittäjä(t): Gerhard Hager (NI) komissiolle. Vastaus kysymykseen E-3951/00.



Virallinen lehti nro 081 E , 04/04/2002 s. 0001 - 0001



KIRJALLINEN KYSYMYS E-2041/01 esittäjä(t): Gerhard Hager (NI) komissiolle (13. heinäkuuta 2001) Aihe: Vastaus kysymykseen E-3951/00 Viittaan esittämääni kirjalliseen kysymykseen (E-3951/00(1)), joka koski EU:n tuen käyttöä Espanjassa. Koska 22. joulukuuta antamassanne vastauksessa ilmoitatte, että komissio kerää parhaillaan vastaamiseen tarvittavia tietoja, pyydän teitä ystävällisesti välittämään minulle nämä tiedot. (1) EYVL C 136 E, 8.5.2001, s. 239. Romano Prodin komission puolesta antamayhteinen täydentävä vastauskirjallisiin kysymyksiin E-3951/00 ja E-2041/01 (23. marraskuuta 2001) 22/12/2000 annetun vastauksensa(1) lisäksi komissio lähettää pyydetyt tiedot suoraan kunnianarvoisalle jäsenelle ja parlamentin sihteeristölle. (1) EYVL C 136 E, 8.5.2001.
KIRJALLINEN KYSYMYS E-2544/01 esittäjä(t): Stavros Xarchakos (PPE-DE) komissiolle. Tuulivoiman käytön edistäminen.



Virallinen lehti nro 081 E , 04/04/2002 s. 0189 - 0189



KIRJALLINEN KYSYMYS E-2544/01 esittäjä(t): Stavros Xarchakos (PPE-DE) komissiolle (19. syyskuuta 2001) Aihe: Tuulivoiman käytön edistäminen Euroopan unioni julistaa usein aikomustaan edistää ympäristöystävällisten energiamuotojen kuten tuulienergian käyttöä. Näissä puitteissa on perustettu useita tuulipuistoja, erityisesti sellaisissa maissa, joissa tuulivoima tarjoaa suuria mahdollisuuksia. Kuitenkin monet näistä tuulipuistojen generaattoreista on poistettu toiminnasta, ja toimimattomat generaattorit lienevät masentava näky alueilla, joilla ei ole muita energialähteitä, esimerkiksi Skirosin, Ikarian, Evian ja Kreetan saarella jne. Voiko Euroopan komissio kertoa, tietääkö se, monetko niistä generaattoreista, joiden rahoittamiseen se on osallistunut ja jotka on asennettu tuulipuistoihin Kreikassa, ovat nykyisin toiminnassa? Kuinka moni näistä generaattoreista on lopettanut toimintansa? Mikä on niiden määrärahojen täsmällinen summa, jotka EU on antanut käytettäväksi tuulivoimageneraattoreiden asentamiseen Kreikassa? Mille tahoille nämä määrärahat on annettu? Onko komissio tutkinut, mistä syystä näissä generaattoreissa esiintyy suuri määrä vikoja? Mitä aloitteita tutkimuksen pääosasto on tehnyt tämän ympäristöystävällisen energiamuodon edistämiseksi ja mitä ennakkotoimia on tehty viidettä puiteohjelmaa seuranneen uuden ohjelman puitteissa, jotta varoja olisi jatkuvasti riittävä määrä, eikä epämiellyttäviä tilanteita esiintyisi kuten tapahtui esimerkiksi kun vuoden 2002 alustavassa talousarvioesityksessä leikattiin ympäristöystävälliseen lämpöydinfuusiotutkimukseen myönnettäviä määrärahoja? Loyola de Palacion komission puolesta antama vastaus (26. lokakuuta 2001) Komissio kerää parhaillaan tietoja asiasta voidakseen vastata parlamentin jäsenen kysymykseen. Vastaus annetaan mahdollisimman pian.
KIRJALLINEN KYSYMYS E-2024/01 esittäjä(t): Paul Lannoye (Verts/ALE) komissiolle. Eläinkokeet.



Virallinen lehti nro 081 E , 04/04/2002 s. 0096 - 0097



KIRJALLINEN KYSYMYS E-2024/01 esittäjä(t): Paul Lannoye (Verts/ALE) komissiolle (13. heinäkuuta 2001) Aihe: Eläinkokeet EU:n lainsäädännössä esim. neuvoston asetuksessa 793/93(1) ja neuvoston direktiiveissä 86/609/ETY(2), 67/548/ETY(3), 91/414/ETY(4) ja 98/8/EY(5) painotetaan tätä nykyä järjestelmällisesti, että selkärankaisten eläinten päällekkäisiä testauksia olisi vältettävä. Pyydän tähän liittyen seuraavia tietoja: - Mitä komissio tekee eri aloilla, joilla eläinkokeita käytetään, varmistaakseen, ettei päällekkäisiä kokeita käytetä? - Missä määrin päällekkäisiä kokeita käytetään kullakin alalla? - Millaisia lainsäädännöllisiä ja/tai hallinnollisia suunnitelmia komissiolla on päällekkäisen testauksen lopettamiseksi? (1) EYVL L 84, 5.4.1993, s. 1. (2) EYVL L 358, 18.12.1986, s. 1. (3) EYVL B 196, 16.8.1967, s. 1. (4) EYVL L 230, 19.8.1991, s. 1. (5) EYVL L 123, 24.4.1998, s. 1. Margot Wallströmin komission puolesta antama vastaus (3. lokakuuta 2001) Arvoisan parlamentin jäsenen mainitsemissa direktiiveissä todellakin painotetaan, että päällekkäistä testaamista olisi vältettävä. Lisäksi direktiiveissä 67/548/ETY, 91/414/ETY ja 98/8/EY(1) annetaan jäsenvaltioille lupa ottaa käyttöön kansallisia toimenpiteitä, joilla tehdään testituloksia koskevien tietojen luovuttaminen pakolliseksi. Useat jäsenvaltiot ovat ottaneet käyttöön tällaisia toimenpiteitä. Neuvoston direktiivin 86/609/ETY(2) mukaan komissio valvoo eläinten käyttöä keräämällä säännöllisesti tilastotietoja eläinten käyttämisestä kokeissa Euroopan yhteisössä. Äskettäin julkaistussa valkoisessa kirjassa Tulevaa kemikaalipolitiikkaa koskeva strategia(3) ehdotetaan nykyisten parhaiden toimintatapojen laajentamista koko yhteisöön. Valkoisen kirjan toimenpiteessä 5F todetaan: Lainsäädäntöön olisi sisällytettävä erityiset säännökset, joiden mukaisesti selkärankaisilla eläimillä tehtäviä testauksia olisi vältettävä. Päällekkäiset testit eivät vapauta velvollisuudesta suorittaa korvaus sille osapuolelle, jolle testin tekijänoikeudet kuuluvat. Komissio uskoo, että tämä edistää päällekkäisen testauksen lopettamista. (1) Neuvoston direktiivi 67/548/ETY, annettu 27 päivänä kesäkuuta 1967, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä; Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta; Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta. (2) Neuvoston direktiivi 86/609/ETY, annettu 24 päivänä marraskuuta 1986, kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä. (3) KOM(2001) 88 lopullinen.
KIRJALLINEN KYSYMYS E-2339/01 esittäjä(t): Pat Gallagher (UEN) neuvostolle. Euroopan neuvoston peruskirja vähemmistökielistä ja alueellisista kielistä.



Virallinen lehti nro 081 E , 04/04/2002 s. 0154 - 0155



KIRJALLINEN KYSYMYS E-2339/01 esittäjä(t): Pat Gallagher (UEN) neuvostolle (3. elokuuta 2001) Aihe: Euroopan neuvoston peruskirja vähemmistökielistä ja alueellisista kielistä Katsooko neuvosto, että Euroopassa puhutut yli 40 alueellista ja vähemmistökieltä ovat keskeinen osa Euroopan kulttuuriperintöä ja että niitä on sellaisina suojeltava ja edistettävä? Katsooko neuvosto, että tärkeä osa tätä kulttuurin säilyttämistä olisi, että kukin jäsenvaltio allekirjoittaa Euroopan neuvoston peruskirjan alueellisista kielistä ja vähemmistökielistä? Vastaus (6. joulukuuta 2001) Alueellisten ja vähemmistökielten suojelemisen osalta neuvosto palauttaa mieleen EY:n perustamissopimuksen 151 artiklan 1 kohdassa mainitun päämäärän, jonka mukaan Yhteisö myötävaikuttaa siihen, että jäsenvaltioiden kulttuurit kehittyvät kukoistaviksi pitäen arvossa niiden kansallista ja alueellista monimuotoisuutta . Huomautamme kuitenkin, ettei ole neuvoston asia ottaa kantaa kysymykseen alueellisia kieliä ja vähemmistökieliä koskevan Euroopan neuvoston peruskirjan allekirjoittamisesta, koska se kuuluu yksittäisille Euroopan neuvoston jäsenille.
KIRJALLINEN KYSYMYS E-2065/01 esittäjä(t): Sir Robert Atkins (PPE-DE) komissiolle. Yhtenäinen eurooppalainen ilmatila.



Virallinen lehti nro 081 E , 04/04/2002 s. 0101 - 0102



KIRJALLINEN KYSYMYS E-2065/01 esittäjä(t): Sir Robert Atkins (PPE-DE) komissiolle (13. heinäkuuta 2001) Aihe: Yhtenäinen eurooppalainen ilmatila Mikä on tarkalleen ottaen syynä siihen, että yhtenäisen eurooppalaisen ilmatilan täytäntöönpano on viivästynyt? Loyola de Palacion komission puolesta antamayhteinen vastauskirjallisiin kysymyksiin E-2064/01, E-2065/01 ja E-2066/01 (17. syyskuuta 2001) Komissio on selittänyt yhtenäistä ilmatilaa koskevan aloitteensa taustaa vastauksissaan parlamentin jäsenen kirjallisiin kysymyksiin P-0312/01(1) ja P-2062/01(2). Komissio on tietoinen siitä, että on pikaisesti ehdotettava toimenpiteitä viivästymisten vähentämiseksi ja nykyisen lentoliikenteen hallintajärjestelmän ongelmien ratkaisemiseksi, minkä vuoksi se alkoi valmistella säädösehdotuksille teknistä pohjaa jo ennen kuin edellisissä vastauksissa mainitun korkean tason ryhmän kertomuksen valmistumista. Tässä yhteydessä teetettiin useita tutkimuksia. Niiden tulokset on julkaistu Internet-osoitteessa http://europa.eu.int/comm/transport/themes/air/english/single_eur_sky_en.html, ja niistä pidettiin julkinen keskustelutilaisuus toukokuun 2001 lopulla. Komissio aikoo antaa asiaa koskevia säädösehdotuksia pian kesän jälkeen. Komissio katsoo näin ollen, ettei yhtenäistä ilmatilaa koskevien ehdotusten valmistelussa ole tähän mennessä tapahtunut viiveitä. Lentoliikenteen alalla saamiensa kokemusten perusteella useiden komission ehdotusten käsittely neuvostossa viivästyi Gibraltarin lentoasemaan soveltamiseen liittyvien ongelmien vuoksi komissio toivoo, että Yhdistynyt kuningaskunta ja Espanja voisivat antaa vakuutuksen siitä, ettei samanlaisia ongelmia ole odotettavissa yhteiseen ilmatilaan liittyvien ehdotusten yhteydessä. Komissio panee merkille, että asianomaisten jäsenvaltioiden välillä on aloitettu yhteydenpito tästä asiasta, ja toivoo, että tässä yhteydenpito johtaa pikaisesti sopuratkaisuun. Komissio ei kuitenkaan osallistu näihin neuvotteluihin, joten se ei voi kertoa parlamentin jäsenelle niiden edistymisestä tai sisällöstä. (1) EYVL C 235 E, 21.8.2001. (2) EYVL C 350 E, 11.12.2001, s. 237.
KIRJALLINEN KYSYMYS E-2040/01

esittäjä(t): Jens-Peter Bonde (EDD) komissiolle

(13. heinäkuuta 2001)

Aihe: Tuulienergian huomioimatta jättäminen ehdotuksessa tutkimuksen ja teknologian kehittämisen seuraavaksi puiteohjelmaksi (20022006)

Mikä on perustelu sille, että Euroopan komissio on ehdotuksessaan tutkimuksen ja teknologian kehittämisen seuraavaksi puiteohjelmaksi(1) (20022006) ja sen luvussa Kestävä kehitys ja globaalimuutos täysin jättänyt ottamatta huomioon tuulienergian merkityksen uusiutuvana energialähteenä?

(1) KOM(2001) 94.

Philippe Busquinin komission puolesta antama vastaus

(13. syyskuuta 2001)

Komission ehdotuksessa tutkimuksen, teknologisen kehittämisen ja esittelyn seuraavaksi puiteohjelmaksi (20022006) sekä siihen liittyvässä erityisohjelmaehdotuksessa, joita parlamentti ja neuvosto käsittelevät parhaillaan (yhteispäätösmenettelyn mukaisesti) uusiutuville energialähteille (tuulienergia mukaan luettuna) on varattu rahoitusta tutkimuksen, teknologisen kehittämisen ja esittelyn puiteohjelman ensisijaisesta aihealueesta Kestävä kehitys ja globaalimuutos. Yhteisössä pyritään lyhyellä ja keskipitkällä aikavälillä kallistamaan nykyistä energiatasapainoa kohti entistä kestävämpiä energiajärjestelmiä, joissa yhdistyvät lämmön- ja sähköntuotanto sekä uudet ja uusiutuvat energialähteet. Lisäksi yhteisössä pyritään kasvattamaan uusiutuvien energialähteiden osuutta 6 prosentista 12 prosenttiin vuoteen 2010 mennessä. Tutkimuksessa keskitytään tärkeimpien uusien ja uusiutuvien energialähteiden kannattavuuden ja luotettavuuden parantamiseen sekä niiden yhdistämiseen perinteisten energialähteiden kanssa. Tämän alan pitkän aikavälin tavoitteena on kehittää uusiutuvia energialähteitä, jotka eivät saastuta ympäristöä ja jotka voidaan hyvin liittää kestävän energianhankinnan yhdistelmään sekä kiinteissä sovelluksissa että liikenteessä.

Uuden puiteohjelmaehdotuksen mukaan uusiutuvien energialähteiden tutkimus, teknologinen kehittäminen ja esittely voidaan sisällyttää myös toimiin, joilla tuetaan unionin politiikkoja ja vahvistetaan eurooppalaista tutkimusaluetta koordinoimalla yhteisön ja jäsenvaltioiden toimia. Yhteisön tutkimuksen odotetaan voivan auttaa johtavien toimijoiden yhteen saattamisessa ja siten vahvistavan Euroopan asemaa kansainvälisessä kilpailussa.
KIRJALLINEN KYSYMYS E-2213/01 esittäjä(t): Brian Simpson (PSE) komissiolle. Muutokset kolmannen ajokortteja koskevan direktiivin ajokorttiluokissa.



Virallinen lehti nro 081 E , 04/04/2002 s. 0132 - 0133



KIRJALLINEN KYSYMYS E-2213/01 esittäjä(t): Brian Simpson (PSE) komissiolle (24. heinäkuuta 2001) Aihe: Muutokset kolmannen ajokortteja koskevan direktiivin ajokorttiluokissa Johtavatko kolmatta EY:n ajokorttidirektiiviä koskevat komission ehdotukset C1-ajokorttiluokan supistumiseen tai muutoksiin muissa ajokorttiluokissa? Loyola de Palacion komission puolesta antama vastaus (2. lokakuuta 2001) Voimassa olevassa yhteisön lainsäädännössä(1) vahvistetaan selvät määritelmät kaikille ajokorttiluokille. Kaikkien näiden luokkien määritelmistä myös 3,57,5 tonnin painoiset kuorma-autot kattavasta C1-luokan määritelmästä on nykyisen direktiivin täytäntöönpanon yhteydessä keskusteltu useaan otteeseen hallitusten ajokorttiasiantuntijoiden kesken. Näissä keskusteluissa on käynyt ilmi, että nykyiseen C1-luokkaan sisältyy kahdentyyppisiä ajoneuvoja, joiden ero kulkee noin kuuden tonnin painon kohdalla. C1-luokan määritelmän yhdenmukaistaminen luokkaan sisältyvien ajoneuvojen teknisten ominaisuuksien kanssa mahdollistaa paremmin todellisuutta vastaavan ajo-opetuksen ja ajokokeet, mikä puolestaan parantaa liikenneturvallisuutta. Asiantuntijat ovat ehdottaneet pieniä muutoksia myös luokkiin B, D1 ja D. Näissä muutoksissa sana istuin korvataan sanalla matkustaja, ja määritelmiä täydennetään painoa ja mittoja koskevilla vaatimuksilla, joiden tarkoituksena on estää se, että suuria ajoneuvoja voisi kuljettaa henkilöauton ajokortilla. Tämän vuoksi komissio tarkastelee lähitulevaisuudessa mahdollisuuksia tehdä nykyisiin määritelmiin nämä parannukset. (1) Neuvoston direktiivi 91/439/ETY, annettu 29 päivänä heinäkuuta 1991, yhteisön ajokortista, EYVL L 237, 24.8.1991.
KIRJALLINEN KYSYMYS E-2163/01 esittäjä(t): Jorge Hernández Mollar (PPE-DE) komissiolle. Kävelykadut ja joukkoliikenne kaupunkimelun vastustajina.



Virallinen lehti nro 081 E , 04/04/2002 s. 0122 - 0123



KIRJALLINEN KYSYMYS E-2163/01 esittäjä(t): Jorge Hernández Mollar (PPE-DE) komissiolle (19. heinäkuuta 2001) Aihe: Kävelykadut ja joukkoliikenne kaupunkimelun vastustajina Málagassa järjestettiin äskettäin kokous, jossa alustettiin perusasiakirjan laatimista Euroopan unionin kaupunkiympäristöä koskevaa kaupunkiohjelmaa varten, ja siellä tuli korostetusti esille, että kaupunkimelua on torjuttava, koska se loukkaa eniten Euroopan kansalaisten oikeutta ympäristön laatuun. Niiden keskeisten näkökohtien joukossa, joita edellä mainitut asiantuntijat suosittelivat kaupunkimelun torjumiseksi, korostuu tarve parantaa joukkoliikennettä ja lisätä kävelykatujen pinta-alaa kaupunkien keskustoissa. Ollaanko komissiossa sitä mieltä, että näiden kahden suosituksen, jotka ovat keskeisiä yhteisön kaupunkiväestön ympäristön laadun takaamiseksi, perusteella pitäisi käynnistää asiaa koskeva valistuskampanja, jotta yhteisön kunnissa alettaisiin suosia näitä kahta keinoa, joilla asiantuntijoiden mielestä parannetaan merkittävästi tilannetta tässä asiassa? Margot Wallströmin komission puolesta antama vastaus (12. lokakuuta 2001) Tällä hetkellä komissiolla ei ole tarkoitus ulottaa melua koskevaa valistuskampanjaa Espanjassa pitemmälle kuin melun arviointia ja hallintaa koskevassa direktiiviehdotuksessa on jo kaavailtu. Ehdotus on parhaillaan toisessa käsittelyssä. Sen pääpaino on pikemmin strategisessa melukartoituksessa ja sitä seuraavissa toimivaltaisten viranomaisten toimintasuunnitelmissa kuin raja-arvojen asettamisessa. Asiaa koskevaa komission toimintaa voi seurata verkkosivulta: www.europa.eu.int/comm/environment/noise/home.htm.
KIRJALLINEN KYSYMYS P-2471/01 esittäjä(t): Raffaele Costa (PPE-DE) komissiolle. Euroopan unioniin kohdistuvat italialaisten tekemät petokset.



Virallinen lehti nro 081 E , 04/04/2002 s. 0183 - 0183



KIRJALLINEN KYSYMYS P-2471/01 esittäjä(t): Raffaele Costa (PPE-DE) komissiolle (3. syyskuuta 2001) Aihe: Euroopan unioniin kohdistuvat italialaisten tekemät petokset Komissio vastaa huomattavan suuren yhteisön maksujen määrän jakamisesta eri aloilla. Komission tehtäviin kuuluu myös maksujen saajien mahdollisesti tekemien petosten valvonta ja tutkiminen. Voisiko komissio ilmoittaa tarkalleen Italiassa vuosina 19982000 ilmenneet Euroopan unioniin kohdistuneet petostapaukset ja rahasummat, joista näissä tapauksissa on ollut kyse, sekä tähän mennessä takaisin saatujen summien prosenttimäärän? Michaele Schreyerin komission puolesta antama vastaus (2. lokakuuta 2001) Komissio huomauttaa, että yhteisön varojen suora hallinnointi on syytä erottaa yhdessä jäsenvaltioiden kanssa toteutettavasta hallinnoinnista, joka käsittää Euroopan maatalouden ohjaus- ja tukirahastoon (EMOTR:n tukiosasto) ja rakennetoimiin liittyvät epäsuorat menot. Epäsuorien menojen hallinnointi (ml. sääntöjenvastaisuuksien ja petosten torjunta sekä perintätoimet) kuuluu ensisijaisesti jäsenvaltioille. Jäsenvaltiot ovat velvollisia ilmoittamaan komissiolle sääntöjenvastaisuustapauksista. Komissio voi joutua toteuttamaan lisätarkastuksia tältä osin. Komission tuoreimmissa vuosikertomuksissa Euroopan yhteisöjen taloudellisten etujen suojaamisesta ja petostentorjunnasta(1) esitetään Italian ilmoittamien sääntöjenvastaisuustapausten lukumäärä ja niiden vaikutusala, niihin liittyvät rahamäärät sekä tapausten perintätilanne EMOTR:n tukiosaston ja rakennetoimien osalta. Suorien menojen alalla, jolla vastuu hallinnoinnista kuuluu komissiolle, ei ole olemassa tilastotietoja, joiden avulla voitaisiin selvittää Italian kansalaisten osuus sääntöjenvastaisuus- ja petostapauksista sekä takaisin perittyjen rahamäärien prosenttiosuudet. (1) KOM(1999) 590 lopullinen, KOM(2000) 718 lopullinen ja KOM(2001) 255 lopullinen, versio 2. Ks. myös Euroopan petostentorjuntaviraston (OLAF) ensimmäinen toimintakertomus (1. kesäkuuta 1999 31. toukokuuta 2000), joka löytyy osoitteesta http://europa.eu.int/comm/anti_fraud/reports/index_fi.htm.
KIRJALLINEN KYSYMYS E-1902/01 esittäjä(t): Christopher Heaton-Harris (PPE-DE) komissiolle. Euroopan innovatiivisen yhteistyön yhdistys.



Virallinen lehti nro 081 E , 04/04/2002 s. 0073 - 0074



KIRJALLINEN KYSYMYS E-1902/01 esittäjä(t): Christopher Heaton-Harris (PPE-DE) komissiolle (28. kesäkuuta 2001) Aihe: Euroopan innovatiivisen yhteistyön yhdistys Voiko komissio ilmoittaa, mistä budjettikohdasta myönnetään rahoitusta Euroopan innovatiivisen yhteistyön yhdistykselle, ja vastata seuraaviin kysymyksiin: - Mitkä ovat tämän yhdistyksen tavoitteet ja mitä hankkeita tähän mennessä on toteutettu tai toteutetaan parhaillaan? - Minkä verran yhdistykselle on myönnetty EU:n rahoitusta, kuinka kauan sitä on myönnetty ja onko varojen käyttöä koskevia tarkastuksia toteutettu? Romano Prodin komission puolesta antama vastaus (4. syyskuuta 2001) Euroopan innovatiivisen yhteistyön yhdistys (Association for Innovative Cooperation in Europe, AICE) ei ole saanut komissiolta rahoitusta vuoden 1997 jälkeen. Moniteur Belge -julkaisussa 11. heinäkuuta 1996 julkaistun yhdistyksen perussäännön mukaan yhdistys on voittoa tavoittelematon organisaatio, joka pyrkii vahvistamaan säätiöiden, yhdistysten, vapaaehtoisjärjestöjen ja muiden kansalaisjärjestöjen välistä yhteistyötä Euroopassa. Erityisesti se pyrkii toimimaan laukaisualustana uusille aloitteille, joissa on mukana merkittäviä eurooppalaisia säätiöitä. Se keskittyy innovatiivisuutta korostaviin sosiaalisiin ja poliittisiin hankkeisiin. AICEn ennen vuotta 1997 toteuttamat (myönnetyn rahoituksen perusteella) merkittävimmät hankkeet liittyivät sosiaalitalouteen, ystävyyskaupunkitoimintaan ja eurooppalaisen aatteen edistämiseen. Kuten jo todettiin, AICE ei ole saanut yhteisön rahoitusta vuoden 1997 jälkeen. Kyseiseen ajankohtaan mennessä saadun rahoituksen täytäntöönpanosta ei ole toteutettu tilintarkastusta, vaikkakin avustuksen käyttöä koskevat tilit oli hyväksyttävä ennen tilinpäätöstä.
KIRJALLINEN KYSYMYS E-1166/01 esittäjä(t): Geoffrey Van Orden (PPE-DE) neuvostolle. Zimbabwe-päätöslauselma.



Virallinen lehti nro 081 E , 04/04/2002 s. 0013 - 0014



KIRJALLINEN KYSYMYS E-1166/01 esittäjä(t): Geoffrey Van Orden (PPE-DE) neuvostolle (24. huhtikuuta 2001) Aihe: Zimbabwe-päätöslauselma Mitä toimia on kohdistettu Zimbabwen hallitukseen Euroopan parlamentin päätöslauselman (R5-0156/2001) jälkeen? Mihin toimiin on ryhdytty presidentti Mugaben ja hänen kannattajiensa ulkomailla olevan omaisuuden selvittämiseksi? Onko Zimbabwen hallituksen ja sen virastojen hallinnoima kehitysyhteistyöapu keskeytetty? Onko aloitettu Cotonoun sopimuksen 96 artiklassa tarkoitetut neuvottelut? Vastaus (20. marraskuuta 2001) Tämän vuoden maaliskuun alun ja presidentti Mugaben Brysseliin tekemän vierailun jälkeen EU päätti aloittaa rakentavan, kriittisen ja tasapainoisen vuoropuhelun Zimbabwen kanssa Cotonoun sopimuksen 8 artiklan hengessä. EU käynnisti vuoropuhelun tarkoituksenaan tietojen vaihto ja keskinäisen ymmärryksen edistäminen asioista, joita EU pitää keskeisinä osapuolten keskinäisissä suhteissa ja jotka on myös merkitty Cotonoun sopimuksen tekstiin. Yleisten asioiden työryhmä totesi 25. kesäkuuta 2001 pidetyssä kokouksessaan, että Zimbabwen hallituksen kanssa käytävässä poliittisessa vuoropuhelussa ei ole tapahtunut merkittävää edistymistä, ja ilmaisi olevansa syvästi huolestunut Zimbabwen tilanteen viimeaikaisesta kehityksestä. Se korosti, että vuoropuhelussa on ensiarvoisen tärkeää saada nopeasti aikaan konkreettisia tuloksia, kuten poliittisen väkivallan lopettaminen, ja erityisesti sen virallisen lietsonnan ja hyväksynnän estäminen, EU:n kutsuminen tukemaan ja tarkkailemaan täysin valtuuksin tulevia vaaleja, konkreettiset toimet tiedotusvälineiden vapauden varmistamiseksi, oikeuslaitoksen riippumattomuus ja sen päätösten kunnioittaminen sekä omaisuuden laittoman anastamisen estäminen. Neuvosto päätti seuraavien kahden kuukauden aikana seurata tiiviisti tilanteen kehittymistä edellä mainittujen tavoitteiden sekä yleisten kysymysten kuten oikeusvaltion periaatteen, talouspolitiikan ja maauudistuksen osalta sekä toteuttaa tarvittavat toimenpiteet, ellei olennaista kehitystä ole tapahtunut. Presidentti Mugaben ja hänen kannattajiensa ulkomailla olevaa omaisuutta koskevan kysymyksen osalta neuvosto vastaa, että asiasta ei ole keskusteltu neuvostossa. Maan nykyisen kriisin aikana komission hallinnoima kehitysyhteistyöapu on ohjattu sosiaalisektorille, mikä on sivumennen sanottuna johtanut toimitetun avun arvon huomattavaan vähenemiseen. Nykyinen apu toimitetaan Lomén sopimusten puitteissa, kunnes Cotonoun sopimus tulee voimaan. Lomén sopimuksen mukaisesti apu toimitetaan hallituksen kautta.